b'\n_START_ARTICLE_\nHans Grundig\n_START_SECTION_\nLiv og virke\n_START_PARAGRAPH_\nHan gikk f\xc3\xb8rst i l\xc3\xa6re som dekorasjonsmaler og gikk over p\xc3\xa5 kunsth\xc3\xa5ndverkskolen i Dresden 1920 til 1922, da han kom inn p\xc3\xa5 kunstakademiet. Maleriene p\xc3\xa5 den tid var inspirert av Otto Dix._NEWLINE_Han meldte seg inn i det tyske kommunistpartiet i 1926, giftet seg med Lea, f\xc3\xb8dt Langer i 1928, og begge var med p\xc3\xa5 \xc3\xa5 stifte en revolusjon\xc3\xa6r kunstlergruppe i 1929. Kunsten ble mere tilegnet den proletariske revolusjon._NEWLINE_Han deltok i en utstilling i 1932 i Moskva som skulle vise \xc2\xabRevolusjon\xc3\xa6r kunst i kapitalistiske land\xc2\xbb._NEWLINE_Naziregimet var klar over hans virksomhet og ga ham yrkesforbud i 1934. Der er ett beslaglagt verk. Han trosset forbudet, og laget en serie kaldn\xc3\xa5lsraderinger i serien \xc2\xabDyr og mennesker\xc2\xbb, foruten et stort triptyk som skildret \xc2\xabTusen\xc3\xa5rsriket\xc2\xbb. Fremstillingen beskrives som realistisk-ekspressiv, med sterke politiske overtoner._NEWLINE_Etter at han var blitt arrestert flere ganger, ble han satt i KZ Sachsenhausen i 1940. Senere ble han dirigert til en straffebataljon i Wehrmacht og ble ufrivillig krigsdeltaker p\xc3\xa5 tysk side. Han hoppet av og overga seg til Den r\xc3\xb8de arm\xc3\xa9 i 1944_NEWLINE_Etter krigsslutt kom han i 1946 tilbake til Dresden og ble professor og senere rektor p\xc3\xa5 h\xc3\xb8yskolen for bildende kunst. I 1948 sviktet helsen slik at han m\xc3\xa5tte slutte._NEWLINE_Han skrev en selvbiografisk roman i 1955/1956 som fikk tittel Zwischen Karneval und Aschermittwoch (Mellom karneval og askeonsdag). Han mottok Heinrich Mann-prisen i 1958 fra DDRs kunstakademi._NEWLINE_Etterkrigstiden og Berlinmurens fall f\xc3\xb8rte til store revalueringer n\xc3\xa5r det gjaldt kunst fra \xc3\xb8stsiden. Grundig var blitt karakterisert som \xc2\xabantifascistisk motstandshelt\xc2\xbb av det dav\xc3\xa6rende regimet. Tross dette, regnes han som en betydelig representant for den realistiske kunsten i det tyvende \xc3\xa5rhundre.'